เรื่องร้องเรียน (ถนน,ความสะอาด) วันที่ 2022-09-05 09:31:40 — แขวงอนุสาวรีย์ เขตบางเขน กรุงเทพมหานคร
มีพนักงานกวาดถนน มาตัดหญ้าในซอยลาดปลาเค้า72 บางเขน เข้าซอยมาประมาณ300เมตร เมื่อ 16:00น. 4กย65 แต่ทำงานไม่เรียบร้อย หญ้าที่ตัดควรกำจัดให้ถึงโคนราก ไม่ใช่ตัดแบบหญ้าสนามหญ้า เศษหญ้าเก็บไปไม่หมด เหลือไว้ให้เป็นดินให้หญ้าขึ้นต่อ เศษหญ้ายังค้างบนขอบรั้ว มีเศษขวดแตกอยู่ในดงหญ้าก็ไม่เก็บไป เศษขยะ ก้อนหิน ก็ไม่เก็บไป ใช้คนทำงานเกือบ20คน แต่ได้งานที่ไม่มีประสิทธิภาพ บางคนยืนเฉยๆ บางคนเล่นมือถือ

เคยแจ้งเรื่องไปหลายรอบแล้ว แต่หัวหน้างาน คุณสมชาย แจ้งว่า เค้ามีคนน้อย นี่คือคนกวาดถนน ที่มาตัดหญ้าเป็นงานพิเศษ งานที่ทำก็ได้ผลงานที่เค้าพอใจแล้ว คนแจ้งเรื่องมากเอง ถ้างานนี้มันมารบกวนคนแจ้ง ไม่ต้องมาทำเลยดีมั้ย ร้องมาหลายรอบแล้วนะ พูดกับผมก็ไม่ได้เรื่อง วันหลังมีคนมาตัดหญ้า ก็แจ้งคนทำงานเลย ว่าจะให้ทำยังไง สรุปที่คุณไม่พอใจ เพราะเห็นเค้าเล่นมือถือกันใช่มั้ย ผมจะได้ไปเรียกเค้ามาด่า

สรุปว่า การที่มีคนมาแจ้งหลายรอบแล้ว แต่ไม่มีอะไรพัฒนา แปลว่า เราเรื่องมากเอง มีมาตรฐานที่สูงเกินไป งานเค้ามีมากมายล้นมือ มาตัดหญ้าให้แค่นี้ก็ดีแล้ว ซอยอื่นก็ทำแบบนี้ ไม่เห็นมีใครมีปัญหา

ถ้าเพียงแต่คนทำงานใส่ใจในงานให้มากขึ้น ตัดหญ้าให้ถึงโคน เก็บหญ้า และขยะไปให้หมด โดยใช้จำนวนคนที่เหมาะสม หญ้าก็จะขึ้นช้าลง ความถี่ในการเข้ามาตัดหญ้าก็น้อยลง งานก็ลดลง ประสิทธิภาพก็เพิ่มขึ้น

หรือทำแบบนี้ เพื่อให้มีงานต่อเนื่อง ค่าแรงล่วงเวลาจะได้มีเรื่อยๆ ภาษีที่จัดเก็บมา มันจะใช้ได้คุ้มค่ามั้ยคะ 

แต่เรื่องควรจะย้อนไปที่ฝ่ายโยธาด้วย ถ้าคุณทำถนนให้ดี ไม่ทรุด ไม่พัง หญ้าก็คงไม่ขึ้น ไม่ต้องเสียเวลามาตัด